Item die van Persien, van Masilipats. ende van plaetsen daer de Compnie. comptoiren is houdende,
sult ghij lieden niet beschadigen, op dat Compe. middelen en volck in voors quartieren leggende, in geen moeijten daerouer vervallen.
Francen, Denen, off eenige andere Europische Natie, uijtgesondert d'Engelsche, staende in alliance met den Staet van der vereenichde Nederlanden in see beiegenende, sult deselue niet moeijen, u haerder niet aentrecken, maer laetense haers weegs varen soo als ghijse vindt, op dat ghij ueve handen daeraen niet en brandt ende de Compnie. in Europa aen nieuwe moeijten helpet, gelijck haer in recompense van salueren ende bewesene deucht aen 't fransche schip l‛Esperance is ouercomende.